CELEX: 32014D0396
Language: bg
Date: 2014-06-24 00:00:00
Title: 2014/396/ЕС: Решение за изпълнение на Комисията от 24 юни 2014 година за разрешаване на пускането на пазара на обработена с UV-лъчи мая за хляб ( Saccharomyces cerevisiae ) като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер С(2014) 4114)

26.6.2014   
            
            
               BG
            
            
               Официален вестник на Европейския съюз
            
            
               L 186/108
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 24 юни 2014 година
   за разрешаване на пускането на пазара на обработена с UV-лъчи мая за хляб (Saccharomyces cerevisiae) като нова хранителна съставка съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер С(2014) 4114)
      
   
   (само текстът на френски език е автентичен)
   
      (2014/396/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 4 май 2012 г. дружеството Lallemand SAS подаде заявление до компетентните органи на Обединеното кралство за пускане на пазара на обработена с UV-лъчи мая за хляб (Saccharomyces cerevisiae) като нова хранителна съставка. Предназначението на обработената с UV-лъчи мая за хляб е да се използва при производството на заквасени с мая хляб, хлебчета и фини печива и в хранителни добавки.
            
         
               (2)
            
            
               На 31 август 2012 г. компетентният орган на Обединеното кралство за оценка на храните издаде доклада си за първоначална оценка. В посочения доклад органът стигна до заключението, че обработена с UV-лъчи мая за хляб отговаря на критериите за нови храни, определени в член 3, параграф 1 от Регламент (ЕО) № 258/97.
            
         
               (3)
            
            
               На 11 септември 2012 г. Комисията препрати доклада за първоначална оценка на другите държави членки.
            
         
               (4)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха представени обосновани възражения.
            
         
               (5)
            
            
               На 14 април 2013 г. Комисията проведе консултации с Европейския орган за безопасност на храните (ЕОБХ), като поиска от него да направи допълнителна оценка на обработената с UV-лъчи мая за хляб като нова хранителна съставка в съответствие с Регламент (ЕО) № 258/97.
            
         
               (6)
            
            
               На 12 декември 2013 г. в своето научно становище относно безопасността на обогатената с витамин D и обработена с UV-лъчи мая за хляб (2) ЕОБХ заключи, че обработената с UV-лъчи мая за хляб с обогатено съдържание на витамин D2 е безопасна при предвидените условия на употреба.
            
         
               (7)
            
            
               Поради това становището дава достатъчно основание да се твърди, че като нова хранителна съставка обработената с UV-лъчи мая за хляб отговаря на критериите, определени в член 3, параграф 1 от Регламент (ЕО) № 258/97.
            
         
               (8)
            
            
               В Директива 2002/46/ЕО на Европейския парламент и на Съвета (3) и в Регламент (ЕО) № 1925/2006 на Европейския парламент и на Съвета (4) са определени специални разпоредби за употребата на витамини и минерали при добавянето им в храни и хранителни добавки. Употребата на обработена с UV-лъчи мая за хляб следва да бъде разрешено, без да се засягат тези специални разпоредби.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Обработената с UV-лъчи мая за хляб, чиито характеристики са определени в приложение I, може да бъде пускана на пазара на Съюза като нова хранителна съставка за посочените употреби и при максималните количества, определени в приложение II, без да се засягат Директива 2002/46/ЕО и Регламент (ЕО) № 1925/2006.
   Член 2
   Обозначението на разрешената с настоящото решение обработена с UV-лъчи мая за хляб върху опаковката на храните, които я съдържат, е „мая със съдържание на витамин D“ или „мая със съдържание на витамин D2“.
   Член 3
   Адресат на настоящото решение е Lallemand SAS, 19 Rue des Briquetiers BP59, 31702 Blagnac Cedex, Франция.
   
      Съставено в Брюксел на 24 юни 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  EFSA Journal 2014 г.; 12(1):3520.
   
      (3)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
   
      (4)  Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (ОВ L 404, 30.12.2006 г., стр. 26).
   
      ПРИЛОЖЕНИЕ I
      СПЕЦИФИКАЦИЯ НА ОБРАБОТЕНА С UV-ЛЪЧИ МАЯ ЗА ХЛЯБ
      
         
            Определение
         : Маята за хляб (Saccharomyces cerevisiae) е обработена с ултравиолетова светлина с цел да се предизвика преобразуването на ергостерола във витамин D2 (ергокалциферол). Съдържанието на витамин D2 в концентрираната мая варира между 1 800 000 — 3 500 000 IU витамин D/100g (450-875 μg/g).
      
         
            Описание
         : светлокафяви неслепнали гранули
      
         
            Витамин D2
            
         : 
      
                  Химично наименование
               
               
                  (5Z,7E,22E)-3S-9,10-секоергоста-5,7,10(19),22-тетраен-3-ол
               
            
                  Синоним
               
               
                  Ергокалциферол
               
            
                  CAS №
               
               
                  50-14-6
               
            
                  Молекулна маса
               
               
                  396,65 g/mol
               
            
         
            Микробилогични критерии по отношение на концентрираната мая
         : 
      
                  Коли форми
               
               
                  Не повече от 1 000/g
               
            
                  
                     Escherichia coli
                  
               
               
                  Не повече от 10/g
               
            
                  
                     Salmonella spp.
               
               
                  Да не се открива в 25 g
               
            
   
      ПРИЛОЖЕНИЕ II
      РАЗРЕШЕНИ УПОТРЕБИ НА ОБРАБОТЕНАТА С UV-ЛЪЧИ МАЯ ЗА ХЛЯБ
      
                  Категория храна
               
               
                  Максимални количества на употреба
               
            
                  Заквасени с мая хлябове и хлебчета
               
               
                  5 μg витамин D2/100 g в крайния продукт
               
            
                  Заквасени с мая фини печива
               
               
                  5 μg витамин D2/100 g в крайния продукт
               
            
                  Хранителни добавки
               
               
                  5 μg витамин D2/ден